title: Amalga oshirish - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 156/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslik7.04 Amalga oshirish
  Tizim ishlab chiqarilgan va puxta sinovdan oʻtkazilganidan
  keyin buyurtmachi tashkilotda amalga oshirilishi kerak boʻladi.
  Amalga oshirishning bir nechta usuli mavjudligi sababli,
  ulardan biri avvaldan tanlab olinishi kerak.
  Agar batamom yangi tizim ishlab chiqilishi u avval bajarmagan
  funksiyalarni bajarishi kerak boʻlsa, unda tanlash imkoni
  bo’lmaydi, tizim oʻrnatilishi va ishga tushirilishi kerak. Ammo,
  aksariyat tizimlar eski tizim bajargan vazifaga moslashtirilgan
  boʻladi. Shu sabab bir tizimdan boshqasiga oʻtishni boshqarish
  uchun tizimlarni almashtirish rejasi kerak boʻladi:
  • Qurilmalar. Birinchidan, yangi tizim uchun zarur boʻlgan
  har qanday yangi qurilmalarni sotib olish va oʻrnatish
  kerak. Barcha eski qurilmalar yetarli darajada yaxshi
  boʻlishi ham mumkin, ammo buning ehtimoli kam. Korxona
  faoliyatini toʻxtatishi kerak boʻladi. Shu bilan birga yangi
  qurilmalarni korxona ishlamagan vaqtda (kechasi yoki dam
  olish kunlari) oʻrnatsa ham boʻladi.
  • Maʼlumot fayllari. Qurilma oʻrnatilganidan keyin,
  maʼlumot fayllarini saqlash qurilmasidan yangi tizimga
  yuklanishi kerak . Maʼlumotlar toʻgʻri kiritilishini taʼminlash
  uchun maʼlumotlarni kiritish xodimlarini vaqtincha yollash
  kerak boʻlishi mumkin. Tizim ishga tushirilishi oldidan bu
  maʼlumotlar imkon qadar aniq ekaniga ahamiyat bering.
  Maʼlumotlar aniq kiritilganini tekshirish usulini tanlash
  uchun qaror qabul qilish kerak.
  • Trening. Yangi tizimni qoʻllaydigan xodimlarga undan
  qanday foydalanish kerakligi o‘rgatish zarur. Agar ular
  kompyuterlashgan tizim bilan tanish boʻlsa, u holda
  kengaytirilgan mashgʻulotlarga ehtiyoj yoʻq. Agar ular
  kompyuterlashgan tizimdan foydalanishni bilmasa,
  ularga rejali mashgʻulot oʻtilishi kerak. Xodimlar uchun
  kompaniyaga tashqaridan taklif etilgan oʻqitivchi
  mashgʻulot oʻtishi mumkin. Bunda katta afzalliklar bor.
  Chunki xodimlarning muayyan savollariga javob beradigan
  shaxs orqali; rahbariyat haqiqatan barcha xodimlar
  tayyorgarlikdan oʻtganiga ishonch hosil qilishi mumkin.
  Kamchiligi – xodimlar mashgʻulot vaqtida ishlamaydi. Yana
  bir boshqa yoʻli – hamma darslarni DVDga yozish va qulay
  vaqtda oʻrgana olishi uchun har bir xodimga disk nusxasini
  berish. Buning afzalliklari: xodimlar mashgʻulot oʻtish bilan
  bir qatorda, kompaniya faoliyati davom etadi hamda ular
  oʻziga mos tezlikda o‘rganadi. Shuningdek, o‘zi bilgan
  qismlarni oʻtkazib yuborishi yoki qiyinroq deb topgan
  ruknlarini qayta koʻrishi mumkin.
  7.08-rasm. Mashgʻulotning oʻtishi.
  7.04-SAVOL
  Uchta dastur namunasi ajratib koʻrsatilgan ushbu
  moduldagi birinchi savolga qarang.
  Har bir dastur uchun sinov rejasiga qaysi sinov
  maʼlumotini kiritish maqsadga muvofiq boʻlishini oʻylab
  koʻring. Nima sinov strategiyasining muhim qismi boʻla
  oladi? Taklif etilgan yechimning qaysi qismlari sinovdan
  oʻtkazilishi kerak? Tekshirish funksiyasini qaysi usulda
  sinovdan oʻtkazish kerak?
  Uchinchi dastur sinovi birinchi dastur ustida oʻtkazilgan
  sinovdan muhimroq boʻladimi?
  |
  | |